Jaovangas
Jaovangas (kin. 药王, pinyin: Yaowang – 'medicinos karalius') daoistinėje ir vėlyvojoje kinų liaudies mitologijoje – vaistininkų ir gyduolių globėjas. Jaovangais senovėje vadindavo iškilius gydytojus. Mitologiškai Jaovangas siejamas su Tang dinastijos gydytoju ir alchemiku Sun Simiao) (kin. 孙思邈, pinyin: Sūn Sīmiǎo (nors pagal kitas versijas tai buvęs budistų vienuolis Vei Gudao, ar Vei Šangdzunas, ar Bjang Dziao). Jaovango gimimo dieną, kuria laikyta 28 (ar 30) ketvirtojo mėnulio diena, minėdavo visi gydytojai, vaistininkai. Kartais Jaovangu buvo laikomas ir Šeng Nunas.